শিৱসাগৰ জিলা - অসমীয়া ৱিকিপিডিয়া\n(Sivasagar districtৰ পৰা পুনঃনিৰ্দেশিত)\nএই প্ৰবন্ধটো শিৱসাগৰ জিলাখনৰ বিষয়ে। একে নামৰ নগৰৰ বাবে শিৱসাগৰ চাওক।\n(ওপৰৰ পৰা ঘড়ীৰ কাঁটাৰ দিশত) শিৱসাগৰৰ শিৱদৌল, শৰাগুৰি চাপৰিৰ আজানপীৰৰ দৰগাহ, গড়গাঁৱৰ কাৰেংঘৰ, ৰংঘৰ, আৰু নিশাৰ শিৱসাগৰ পুখুৰী\nশিৱসাগৰ জিলাৰ অৱস্থান\n(১,০৩০.১ বৰ্গ মাইল)\n- জনঘনত্ব ৯৪০ প্ৰতি বৰ্গ কি.মি.\n(২,৪৩৪.৬ প্ৰতি বৰ্গ মাইল)\nশিৱসাগৰ জিলা (ইংৰাজীঃ Sivasagar) ভাৰতৰ অসম ৰাজ্যৰ এখন প্ৰশাসনিক জিলা। ঐতিহাসিকভাবে এখন অতি গুৰুত্বপূৰ্ণ জিলা। ছশ বছৰীয়া আহোম ৰাজবংশৰ বহু উত্থান-পতনৰ সাক্ষী এই শিৱসাগৰ। সমগ্ৰ জিলাখনতে আহোমৰ শাসনকালৰ অলেখ স্থাপত্য,ভাস্কৰ্য, মৈদাম, পুখুৰী, গড়, আলিবাট আদি সিঁচৰতি হৈ আছে।\n1 শিৱসাগৰ নামৰ উৎপত্তি\n2 অৰ্থনৈতিক গুৰুত্ব\n5 প্ৰশাসনিক গাঁথনি\n8 জিলাখনৰ উল্লেখযোগ্য ঠাই\n9 ঐতিহাসিক পুখুৰী\nশিৱসাগৰ নামৰ উৎপত্তি[সম্পাদনা কৰক]\nশিৱসাগৰ নামটো জিলাখনৰ সদৰ শিৱসাগৰ নগৰত থকা শিৱসাগৰ নামৰ পুখুৰীৰ নামৰ পৰা অহা।\nস্বৰ্গদেও ৰুদ্ৰসিংহৰ মৃত্যুৰ পিছত তেওঁৰ ভাতৃ শিৱসিংহ ৰাজসিংহাসনত বহে। সিংহাসনত বহি চাৰি গৰাকী কুঁৱৰী থকাৰ পিছতো স্বৰ্গদেও শিৱসিংহই চিনাতলীয়া নটৰ জীয়েক ফুলমতী বা ফুলেশ্বৰীক পৰ্বতীয়া কুঁৱৰী কৰি আনে। ৰজাৰ কুঁৱৰী হৈ ফুলমতীয়ে নাম ললে প্ৰমথেশ্বৰী। ফুলেশ্বৰী কুঁৱৰী কেৱল সুন্দৰীয়ে নাছিল, আছিল অতিকৈ বুদ্ধিমতী আৰু উচ্চাভিলাষী। ৰাজ্যাভিষেক হোৱাৰ ছমাহ নৌহওঁতে 'ছত্ৰভঙ্গ যোগ' পৰাৰ চেলু উলিয়াই স্বৰ্গদেওক ৰাজকাৰ্যৰ পৰা অব্যাহতি দিয়ালে আৰু সোণ-ৰূপৰ মোহৰ মৰাই নিজে বৰৰজা হ'ল।\nসন্তান প্ৰসবৰ সময়ত ফুলেশ্বৰী কুৱঁৰীৰ মৃত্যু হয়। ফুলেশ্বৰী কুঁৱৰীৰ মৃত্যুৰ পিছত তেওঁৰে ভনীয়েক দ্ৰৌপদীক স্বৰ্গদেৱে বিয়া কৰায়। ৰাণী হৈ দ্ৰৌপদীয়ে অম্বিকা নাম ল'লে। এইবাৰ বৰৰজা হ'ল অম্বিকা। বৰৰজা হৈ অম্বিকাই স্বামী শিৱসিংহৰ নামত এটা পুখুৰী খন্দায় আৰু তাৰ পাৰত দৌল নিৰ্মাণ কৰায়। এই পুখুৰীটোৱে হ'ল শিৱসাগৰ পুখুৰী। আহোম শাসনৰ প্ৰশাসনীয় কেন্দ্ৰ আছিল ৰংপুৰ নগৰ। কাৰেংঘৰক কেন্দ্ৰ কৰি চৌপাশৰ অঞ্চলটোৱে আছিল তাহানিৰ ৰংপুৰ। বৃটিছসকল আহি প্ৰথমে শিৱসাগৰ পুখুৰীৰ আশে-পাশে এই অঞ্চলৰ প্ৰশাসনীয় কেন্দ্ৰ স্থাপন কৰিছিল। তেনেকৈয়ে কলঞ্চুপাৰ বুলি জনাজাত ঠাইখন লাহে লাহে শিৱসাগৰ নামেৰে পৰিচিত হয়।\nশিৱসাগৰৰ অৰ্থনীতি প্ৰধানকৈ তেল, গেছ, চাহ আৰু কৃষিৰ ওপৰত নিৰ্ভৰশীল।\nশিৱসাগৰ জিলাৰ অৱস্থানঃ\n২৬.৪৫- ২৭.১৫ ডিগ্ৰী উত্তৰ অক্ষাংশ আৰু ৯৪.২৫- ৯৫.২৫ ডিগ্ৰী পূব দ্ৰাঘিমাংশত অৱস্থিত।\n২৬৬৮ বৰ্গ কিঃমিঃ\nবাৰ্ষিক বৃষ্টিপাতঃ২৪৩২ মি.মি.\nনিম্নতমঃ১০ ডিগ্ৰী চেলচিয়াচ\nউত্তৰে ব্ৰহ্মপুত্ৰ নদী আৰু লখিমপুৰ জিলা\nপূৱে ডিব্ৰুগড় জিলা\nদক্ষিণে নাগালেণ্ড আৰু অৰুণাচল প্ৰদেশ\nপশ্চিমে যোৰহাট জিলা।\nজিলাখনৰ উল্লেখযোগ্য নদীঃ\nজিলাখনৰ উত্তৰ দিশেৰে ব্ৰহ্মপুত্ৰ নদী বৈ গৈছে। অন্য প্ৰধান নদীসমূহ হ'ল- দিচাং, দিখৌ, দৰিকা, জাঁজী।\n২০১১ চনৰ লোকপিয়ল অনুসৰি শিৱসাগৰ জিলাৰ জনসংখ্যা ১,১৫০,২৫৩ জন; ইয়াৰে পুৰুষ ৫,৮৯,৪৫৪ জন আৰু মহিলা ৫৬০,৭৯৯ জনী। মহিলাৰ সংখ্যা প্ৰতি ১০০০ পুৰুষৰ বিপৰীতে ৯৫১ জনী। জন-ঘনত্ব প্ৰতি বৰ্গ কিঃমিঃত ৪৩১ জন। দহ বছৰত জনসংখ্যা বৃদ্ধিৰ হাৰ ৯.৩৭%। শিক্ষিতৰ হাৰ ৮১.৩৬%।\nশিৱসাগৰ জিলা ২ টা মহকুমাৰে গঠিত-\nজিলাখনৰ উন্নয়ন খণ্ড ৮টা সেইকেইটা হৈছে\n৫.সোণাৰি (দিচাংপানী) (গাঁও পঞ্চায়ত ১১খন)\n৬.লাকুৱা (গাঁও পঞ্চায়ত ৪খন)\n৭.সাপেখাটী (গাঁও পঞ্চায়ত ১৫খন)\n৮.পশ্চিম অভয়পুৰ (গাঁও পঞ্চায়ত ৬খন)\nশিৱসাগৰ জিলাৰ মুঠ পৌৰ নগৰ ৬ খন\nজিলাখনত বিধানসভাৰ মুঠ সমষ্টি ৬টা-\nশিৱসাগৰৰ বৰ্তমানৰ উপায়ুক্ত-যতীন্দ্ৰ লহকৰ আৰক্ষী অধীক্ষক-অখিলেষ সিং\nশিৱসাগৰ জিলাৰ মাজেৰে ৩৭ নং ৰাষ্ট্ৰীয় ঘাইপথ পাৰ হৈ গৈছে। এই পথটোৱে চুইযোৱা প্ৰধান ঠাইবোৰ হ'ল- জাঁজী, গৌৰীসাগৰ, শিৱসাগৰ, ডিমৌ, চেপন আৰু মৰাণ। গদাধৰ সিংহই নিৰ্মাণ কৰি থৈ যোৱা ধোদৰ আলি জিলাখনৰ অন্যতম প্ৰধান পথ। এই পথটোৱে জিলাখনৰ আমগুৰি, নামতি, নাজিৰা, শিমলুগুৰি আদি গুৰুত্বপূৰ্ণ ঠাই চুই গৈছে। জিলাখনত মুঠ ৰেলপথৰ দৈৰ্ঘ্য ১৫৩ কিঃমিঃ। প্ৰধান ষ্টেচন শিমলুগুৰি। শিমলুগুৰিৰ পৰা এটা শাখা ৰেলপথ ডিব্ৰুগড়লৈ সম্প্ৰসাৰণ ঘটোৱাৰ পাছত দেশৰ অন্যান্য অংশৰ সৈতে শিৱসাগৰ আৰু মৰাণ নগৰ ৰেলৰ দ্বাৰা সংযোজিত হৈছে। ইয়াৰ উপৰিও আমগুৰি জংচন শিৱসাগৰ জিলাৰ এক গুৰুত্বপূৰ্ণ ৰে'ল ষ্টেচন । জিলাখনৰ নিকটতম বিমান বন্দৰ হৈছে যোৰহাট জিলা ত অৱস্থিত ৰৰৈয়া বিমানবন্দৰ ।\nশিৱসাগৰ মহাবিদ্যালয়, জয়সাগৰ\nশিৱসাগৰ ছোৱালী মহাবিদ্যালয়\nলাচিত বৰফুকন মহাবিদ্যালয়\nশ্বহীদ পিয়লি ফুকন মহাবিদ্যালয়,নামতি\nআউনীআটীয় হেমচন্দ্ৰদেৱ উচ্চতৰ মাধ্যমিক বিদ্যালয়, আমগুৰি\nজাঁজী উচ্চতৰ মাধ্যমিক বিদ্যালয়\nজাঁজী বালিকা বিদ্যালয়\nবৰপাত্ৰ দ'ল উচ্চ বিদ্যালয়\nসাপেখাটী উচ্চতৰ মাধ্যমিক বিদ্যালয়।\nশিৱসাগৰ চৰকাৰী উচ্চতৰ মাধ্যমিক বহুমুখী বিদ্যালয়\nফুলেশ্বৰী উচ্চতৰ মাধ্যমিক বালিকা বিদ্যালয়\nগধূলা ব্ৰাউন মেমৰিয়েল স্কুল\nছ'ফি মাৰ্চি মেমৰিয়েল স্কুল\nডিমৌ উচ্চতৰ মাধ্যমিক বিদ্যালয়\nদিল্লী পাব্লিক স্কুল, নাজিৰা\nশিৱসাগৰ জাতীয় বিদ্যালয়\nকেন্দ্ৰীয় বিদ্যালয় (তেল আৰু প্ৰাকৃতিক গেছ নিগম)\nজিলাখনৰ উল্লেখযোগ্য ঠাই[সম্পাদনা কৰক]\nশিৱসাগৰ পুখুৰী আৰু শিৱদৌল\nকাৰেংঘৰ বা (তলাতল ঘৰ)\nশিৱসাগৰৰ মূল কেন্দ্ৰৰ পৰা মাত্ৰ ৩ কিঃমিঃ দূৰত অৱস্থিত। স্বৰ্গদেও ৰাজেশ্বৰ সিংহই (১৭৫১- ৬৯ খৃষ্টাব্দ) নিৰ্মাণ কৰিছিল। ৰাজপৰিয়ালৰ বাসগৃহ তথা ৰাজসভা আছিল। কাৰেংঘৰ সাতমহলীয়াকৈ নিৰ্মাণ কৰা হৈছিল। ইয়াৰ তিনিটা মহল ভূমিগত আছিল বাবেই তলাতল ঘৰ নাম পায়। ইয়াৰ পৰা গড়গাঁৱৰ কাৰেং আৰু দিখৌঘাটলৈ গোপন সুৰঙ্গ পথ আছিল, যি পথ পাছলৈ বৃটিছে বন্ধ কৰি দিয়ে।\nচাৰি মহলীয়া ইটাৰে নিৰ্মিত এই কাৰেংঘৰ ১৭৫২ চনত স্বৰ্গদেও ৰাজেশ্বৰ সিংহই নিৰ্মাণ কৰে।\nএই ৰংঘৰত বহি আহোম স্বৰ্গদেওসকলে সপৰিয়ালে খেল-ধেমালী আৰু সাংস্কৃতিক অনুষ্ঠান উপভোগ কৰিছিল। এচিয়াৰ প্ৰথম পেভিলিয়ন হিচাপে প্ৰখ্যাত ৰংঘৰ ১৭৪৬ চনত প্ৰমত্ত সিংহই নিৰ্মাণ কৰিছিল।\nৰাণী অম্বিকা দেৱীয়ে স্বামী শিৱসিংহৰ নামত শিৱসাগৰ পুখুৰী খন্দাই তাৰ পাৰত শিৱদৌল নিৰ্মাণ কৰে। এই দৌল ভাৰতত আটাইবোৰ ঐতিহাসিক মন্দিৰৰ ভিতৰত ওখ। একেটা চৌহদতে আৰু দুটা দৌল আছে- দেৱী দৌল আৰু বিষ্ণু দৌল।\nজয়সাগৰ পুখুৰী আৰু জয়দৌল\nল'ৰাৰজাৰ চাউদাঙৰ হাতত নৃশংসভাবে মৃত্যুবৰণ কৰা মাতৃ জয়মতীৰ স্মৃতিত জয়সাগৰ পুখুৰী আৰু জয়দৌল নিৰ্মাণ কৰে। জয়সাগৰ ভাৰতৰ ভিতৰতে সৰ্ববৃহত্ মানৱ-নিৰ্মিত পুখুৰী।\nৰুদ্ৰসাগৰ পুখুৰী আৰু ৰুদ্ৰদৌল\nপিতৃ ৰুদ্ৰসিংহৰ স্মৃতিত ১৭৭৩ চনত ৰজা লক্ষীসিংহই ৰুদ্ৰসাগৰ পুখুৰী আৰু তাৰ পাৰত ৰুদ্ৰদৌল নিৰ্মাণ কৰে। শিৱসাগৰ নগৰৰ পৰা দূৰত্ব ৪ কিঃমিঃ।\nগৌৰীসাগৰ পুখুৰী আৰু গৌৰীদৌল\nবৰৰজা ফুলেশ্বৰী কুঁৱৰীয়ে এটি পুখুৰী খন্দাই তাৰ পাৰতে এই দৌলটো নিৰ্মাণ কৰে। শিৱসাগৰ নগৰৰ পৰা ১২ কিঃমিঃ দূৰত্বৰ গৌৰীসাগৰত অৱস্থিত।\nনামদাং নদীৰ ওপৰত গোটা শিলেৰে নিৰ্মিত সাকো। ১৭০৩ চনত ৰুদ্ৰসিংহই নিৰ্মাণ কৰাইছিল। ৩৭ নং ৰাষ্ট্ৰীয় ঘাইপথ এই সাকোৰ ওপৰৰে পাৰ হৈ গৈছে।\nটাই সংগ্ৰহালয় শিৱসাগৰ পুখুৰীৰ পাৰত এই সংগ্ৰহালয় স্থাপন কৰা হৈছে। ইয়াত আহোম শাসনকালৰ বহুতো সামগ্ৰী সংৰক্ষণ কৰা হৈছে।\nদিচাংমুখশিৱসাগৰ নগৰৰ সমীপৰ দিচাংমুখ ইয়াৰ অপৰূপ প্ৰাকৃতিক সৌন্দয্যৰ বাবে বিখ্যাত।\nঘণশ্যাম দ'ল, জয়সাগৰ\nফাকুৱা দ'ল, জয়সাগৰ\nনামতি দ'ল (বিষ্ণু দেৱী দ'ল)\nবৰপাত্ৰ দ'ল, পুখুৰী\nঐতিহাসিক পুখুৰী[সম্পাদনা কৰক]\nখাৰঘৰীয়া ফুকনৰ পুখুৰী\nগোঁহাই কুঁৱৰী পুখুৰী\n↑ লীলা গগৈ (২০০৭ চন). বেলি মাৰ গ'ল. প্ৰকাশক ডিব্ৰুগড়ঃ বনলতা.\n↑ "Population of Sivasagar District". http://online.assam.gov.in/web/population-census/districts?webContentId=70222। আহৰণ কৰা হৈছেঃ January 09, 2012.\n↑ "Sivasagar district ataglance". http://sivasagar.nic.in/। আহৰণ কৰা হৈছেঃ January 09, 2012.\n↑ "Places of tourist attraction". http://onlinesivasagar.com/tourism/। আহৰণ কৰা হৈছেঃ January 09, 2012.\n"https://as.wikipedia.org/w/index.php?title=শিৱসাগৰ_জিলা&oldid=256856"ৰ পৰা অনা হৈছে\nএই পৃষ্ঠাখন ২৯ ডিচেম্বৰ, ২০২০ তাৰিখে ২৩ঃ১৪ বজাত অন্তিম সংশোধন কৰা হৈছিল।
